17.10.2022
DA
Den Europæiske Unions Tidende
L 269/3
(12)
Der er forskellige tekniske årsager til, at træ, der er behandlet med produkter, der indeholder creosot, anvendes til at lave master til elektricitet og telekommunikation (f.eks. lette i vægt sammenlignet med betonmaster og tilsvarende lette at vedligeholde, modstandsdygtige, lang forventet levetid, som det ønskes inden for telekommunikationsinfra­ strukturer, der er bygget til at kunne holde i flere årtier, bæredygtigt materiale).
Alternativel biocidholdige produkter til behandling af træmaster er under udvikling og et produkt, der indeholder en blanding af kobberhydroxid, DDAcarbonat og penflufen, er for nyligt blevet tilladt i flere medlemsstater.
Nogle andre biocidholdige produkter, baseret på kobberforbindelser eller kvaternære ammoniumforbindelser som aktivstoffer, er nået til den sidste fase af godkendelsesproceduren.
Der er imidlertid behov for tid til at teste og få tilstrækkelig udbytte af erfaring med disse alternative produkter.
(13)
Der findes alternativer til træ som materiale til elmaster, herunder stål, beton, glasfiber, kompositmaterialer eller kompositbeskyttelsesfolie, der er monteret omkring behandlede træmaster.
Alle disse alternativer har deres fordele (f.eks.
stivhed, uforandrede fysiske kendetegn, brandhæmmende egenskaber) og ulemper (f.eks. behovet for yderligere testning, mulig kortere levetid eller andre tekniske betænkeligheder, dyrere sammenlignet med træmaster).
Et andet alternativ er lægning af underjordiske transmissionsledninger, i særdelshed i bymiljøer, selv om denne mulighed kan blive mere teknisk udfordrende afhængigt af det naturlige terræn, som netværket skal krydse (f. eks. afsidesliggende områder eller bjerge), og installation og vedligeholdelse kan vise sig at være mere kompleks, dyrere og ikke realistisk i alle tilfælde.
Hvis godkendelsen af creosot til anvendelse i træmaster ikke fornyes, kan det have en økonomisk påvirkning for operatørerne af infrastrukturen inden for elektricitet og telekommunikation, og give problemer i forhold til vedligeholdelsen af bestemte transmissionskabler (f.eks.
områder der ikke er lettilgængelige, hurtig reaktion i tilfælde af store storme) i nogle medlemsstater, hvor det for øjeblikket ville være teknisk eller økonomisk vanskeligt med en udskiftning med andre materialer eller en underjordisk transmission.
(14)
Agenturet identificerede sundhedsrisici for de arbejdstagere, der har ansvaret for træbehandlingen ved anvendelse af biocidholdige produkter, der indeholder creosot, til behandling af jernbanesveller og master, for installatørerne af masterne og installatørerne af elmasterne og for eksponeringen af den almene befolkning.
Der bør for så vidt muligt implementeres risikobegrænsende foranstaltninger for at begrænse eksponering for creosot, f.eks. anvendelse af mekaniske eller automatiserede processer for at undgå manuel håndtering af behandlet træ, og at arbejderne bærer personlige værnemidler, og sikring af, at behandlet træ ved opbevaring ikke er tilgængeligt for den almene befolkning.
Der er også identificeret en miljørisiko, da creosot er PBT/vPvB og der bør for så vidt muligt gennemføres risikobegrænsende foranstaltninger for at begrænse eksponering for creosot i miljøet, f.eks.
sørge for at industriel anvendelse udføres på et lukket område eller på et hårdt og uigennemtrængeligt underlag med barriere, at nyligt behandlet træ efter behandlingen lagres overdækket og/eller på et hårdt og uigennemtrængeligt underlag for at forhindre direkte udslip til jord, kloak eller vand, at eventuelt udslip fra anvendelsen af produktet skal opsamles til genbrug eller bortskaffelse.
(15)
Det konkluderes, på baggrund af de indsamlede oplysninger, at en ikke-godkendelse af creosot som aktivstof til anvendelse i biocidholdige produkter ville have en uforholdsmæssigt negativ samfundsmæssig konsekvens sammenlignet med de risici, der opstår ved anvendelse af stoffet til behandling af træ, der anvendes til at lave jernbanesveller og master til elektricitet og telekommunikation.
Betingelsen i artikel 5, stk.
2, litra c), i forordning (EU) nr.
528/2012 er således opfyldt for disse anvendelser.
(16)
Godkendelsen af creosot til anvendelse i biocidholdige produkter af produkttype 8 bør derfor fornyes, forudsat at visse specifikationer og betingelser er opfyldt.
(17)
Creosot er kandidat til substitution i overensstemmelse med artikel 10, stk.
1, litra a), d), og e), i forordning (EU) nr.
528/2012, og derfor bør fornyelsesperioden, der er fastsat i artikel 10, stk.
4, i samme forordning, ikke overstige syv år.
(18)
For at minimere eksponering af mennesker og miljø bør biocidholdige produkter udelukkende tillades til behandling af træ ved vakuumtrykimprægnering i industrielle anlæg, når der skal laves jernbanesveller eller master til elektricitet eller telekommunikation.
I henhold til punkt 10 i bilag VI til forordning (EU) nr.
528/2012 skal vurderingen af produktet endvidere omfatte en evaluering af, om betingelserne i artikel 5, stk.
2, i nævnte forordning er opfyldt.
Det bør fastsættes, at produkter kun godkendes til anvendelse i medlemsstater, hvor betingelsen i artikel 5, stk.
2, litra c), i forordning (EU) nr.
528/2012 er opfyldt.